Vikingskipsmuseet
**Vikingeskibsmuseet** er et museum i Roskilde i Danmark. Museets tema er skip, sjøfart og båtbygging i vikingtiden.

Museets historie
----------------

Havhingsten fra Glendalough (Rekonstruksjon av Skuldelev 2
I 1962 startet utgravingen av en rekke vikingskip i Roskildefjorden. Lokale fiskere hadde lenge kjent til et gammelt skip på bunnen av fjorden. Skipet kalte de *Margreteskipet* ettersom de mente at det stammet fra Margrete Is tid. Det skulle vise seg at det var mange flere skip og at de var enda eldre.

Allerede i 1920–årene ble deler av skipene tatt opp, blant annet et kjølsvin. Delene ble fotografert, men er senere gått tapt. 

Etter funnene av seks vikingskip Skuldelev 1-6 ble den eldste del av *Vikingeskibmuseet* åpnet i 1969. Denne bygningen kalles Vikingeskipshallen og er tegnet av Erik Christian Sørensen. Den ble fredet i 1997. I 1997 ble andre del åpnet, *Museumsøen*, som inneholder båtbyggeri og rekonstruerte vikingskip.

Skipene
-------

### De originale vikingskipene

Det finnes rester av fem originale vikingskip på museet:

* Skuldelev 1
* Skuldelev 2
* Skuldelev 3
* Skuldelev 5
* Skuldelev 6

Skipene har fått navn etter byen Skuldelev, hvor de ble funnet i 1960-årene. Det mest komplette skipet er *Skuldelev 3*. 

Rekonstruksjon av det største vikingskipsfunnet, Skuldelev 2 - som senere fikk navnet Havhingsten fra Glendalough
### Rekonstruerte skip

Vikingskipsmuseet i Roskilde har satset på å bygge en rekke nye vikingskip. Dette er rekonstruksjoner som bygges på grunnlag av funnene, og så nøyaktig som mulig med hensyn til verktøy og materialteknikk. Det bygges også rekonstruksjoner av vikingskip og mindre båter på grunnlag av funn fra andre steder, bl.a. er det bygd en kopi av færingene fra Gokstadskipet. Formålet med byggingen er å gi stadig mer kunnskap om hvordan skipene skal seiles, og dokumentere utfordringer knyttet til bygging og vedlikehold. 
De største skipene er følgende: 

* Ottar af Roskilde (Skuldelev 1)
* Havhingsten fra Glendalough (Skuldelev 2)
* Roar Ege af Roskilde (Skuldelev 3)
* Helge Ask af Roskilde (Skuldelev 5)
* Kraka Fyr af Roskilde (Skuldelev 6)

Fra 1. mai til 30. september tilbyr museet seilturer med tradisjonelle båter med råseil.

Sommeren 2007 gjennomførte *Havhingsten fra Glendalough* et sommertokt fra Roskilde via Norge via Skottland til Dublin, hvor skipet overvintret på det irske nasjonalmuseum.

Galleri
-------

* Museumshallen med Skuldelev 2Museumshallen med Skuldelev 2
* Skuldelev 3Skuldelev 3
* Skuldelev 3 i VikingeskibsmuseetSkuldelev 3 i Vikingeskibsmuseet

Referanser
----------

1. ↑  «Sag: Vikingeskibshallen» **(dansk)**. Fredede & bevaringsværdige bygninger / Slots- og Kulturstyrelsen. Besøkt 22. juli 2018.

Eksterne lenker
---------------

* Offisielt nettsted Rediger på Wikidata

* (en) Viking Ship Museum (Roskilde) – kategori av bilder, video eller lyd på Commons Rediger på Wikidata

* (en) Vikingeskibsmuseet – galleri av bilder, video eller lyd på Commons Rediger på Wikidata
* Pictures of the Viking ship replicas, from visit in August 2009 Many high resolution photos

Portal: Danmark

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |